Jn nomine Dominj amen. Vniversis et singulis ad quorum noticiam presens scriptum peruenerit, Cristiernus Niclisson, miles et dapifer regni Suecie, Gotzscalcus Bentzson, Nicolaus¹ Eringislason, Boecius Stenson, Gotzstauus Algotzson, Broderus Suenson, milites, Karolus Knutzson marscallus, Nicolawus Jønisson, Benedictus Jønisson, Karolus Ormsson,² Karulus Bonde, Kanutus Jowanson,³ Benedictus Vdson, Ericus Puke, Benedictus Gotzscalkson, Nicolaus⁴ Stenson, Karolus Cristiernson, Mathias Ødhgislason, Boecius Knutzson, Olauus Ragwaldson, Gregorius Magnusson, Magnus Gren, Eringislo Niclisson, Johannes Karlson, Birgerus Trwlde,⁵ Otto Vlfson, Nicolaus Plata,⁶ Johannes Gædda, Henricus Swerdh, Benedictus Lydekason,⁷ Suno Swanson (ͻ: Swnoson?), Nicolaus Ølafson, Gotzstauus Vlffson, Gotzstauus Stwre, Twre Stenson, Ericus Thureson, Ericus Stenson, Ffaderus Vlffson, Haraldus Stenson, Holmstawus Jowanson, Albertus Peccatell, Ericus Jonisson, Karolus Magnusson, Haraldus Vlffson, Ragualdus Magnusson, Nicolaus Krok, Gregorius Niclisson, Magnus Piik, Laurencius Snakenborg, Sten Pæderson, armigeri, eiusdem regni consiliarij et homines, salutem in Domino sempiternam. Ad futuram rei memoriam omniumque et singulorum quorum interest aut quomodolibet in futurum interesse poterit deducere cupimus noticiam per presentes quod quia de omnipotentis Dej singularj et infallibilj ordinacione et gracia specialj regnum Suecie cum suis omnibus inhabitatoribus spiritualibus et secularibus ad hoc deuenerant quod inposterum poterint et debeant suis iuribus et legibus priuilegiis et libertatibus ac antiquis laudabilibus consuetudinibus vti pariter et gaudere prout in littera placitacionis inter serenissimum principem dominum nostrum generosum dominum Ericum, Dei gracia regem Suecie, Dacie, Noruegie ducemque Pomeranie, ex vna et nos ex parte regni ex altera partibus prima die Septembris anni presentis facte Calmarnie et auctoritate sacrosancti generalis concilii Basiliensis per reuerendum patrem dominum Nicolaum, episcopum Vexionensem, potestatem specialem desuper habentem, confirmate plenius continetur, hinc nos pro nobis et nostris successoribus bona et immobili fide promittimus et in futurum absque contradiccione et dolo malo firmiter obseruari volumus quod ecclesie cathedrales et parrochiales, monasteria, capella, hospitalia et alia quecunque spiritualia loca, archiepiscopi, episcopi, prelati, capitula et tocius clerus secularis et regularis vtriusque sexus regni Suecie suis eciam iuribus et legibus, priuilegiis, libertatibus et emunitatibus cum omnibus eorum colonis, hominibus et seruitoribus, coloniis, bonis et possessionibus, mobilibus et immobilibus, libere frui et gaudere valeant, iuxta formam, modum et tenorem eorundem iurium, legum, priuilegiorum et libertatum, in omnibus suis articulis, nullo dempto, prout ea ipsis a sanctissimis Romanis pontificibus catholicis regibus aliisque potentibus magnatibus et ducibus data et concessa sunt vsque ad presentem diem et in futurum auctore domino concedentur; quorum tenores omnes et singulos cum omnibus suis clausulis hic habere volumus pro expressis. Hanc autem nostram approbacionem et ratihabicionem pro nobis et nostris successoribus et heredibus adiicimus et, quantum in nobis et in ipsis est, in perpetuum inuiolabiliter obseruari volumus nec in aliquo contraire, ad laudem et honorem omnipotentis Dei sueque gloriose matris et specialiter patronorum huius regni, ad exaltacio nem orthodoxorum fidei nec non ad bonum et tranquillum statum tam ecclesiarum quam ecclesiasticarum personarum, vt eo liberius et deuocius quo quiecius diuino cultui velint et valeant inseruire. Et si, quod absit, quisquam cuiuscunque status aut condicionis existeret, qui dictos ecclesiam, prelatos et clerum cum eorum supradictis attinenciis in eorum iuribus, legibus, priuilegiis, libertatibus et emunitatibus molestare aut perturbare presumeret, huiusmodi perturbatoribus et molestatoribus nos pro viribus efficaciter et fideliter opponere et resistere volumus. Et tales nos in eorum exhibere perturbacione quales ipsos affectamus, si nos in nostris iuribus, legibus, priuilegiis et libertatibus et bonis regni consuetudinibus a quoquam contingeret molestarj; et merito cum ecclesia, prelati et clerus sepedictj nobiscum hactenus ad hoc fideliter pro extremis eorum viribus cooperati sint quod regnum et nos seculares ad vsum priuilegiorum et libertatum nostrarum peruenimus, quibus longo iam tempore superiorum violencia fuimus destituti. Jn cuius rei firmitatem et maiorem euidenciam sigilla nostra presentibus duximus appendenda. Datum Sudercopie anno Domini mcdxxxvj, quinta die mensis Octobris.